# **DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2016 METŲ VEIKLOS ATSKAITOS PATVIRTINIMO**

2017 m. balandžio 28 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Rokiškio rajono savivaldybės bendruomenės sveikatos tarybos nuostatų, patvirtintų Rokiškio rajono savivaldybės tarybos 2010 m. sausio 29 d. sprendimo Nr. TS-1.19, 20 punktu, Rokiškio rajono taryba n u s p r e n d ž i a:

Patvirtinti Rokiškio rajono savivaldybės bendruomenės sveikatos tarybos 2016 metų veiklos ataskaitą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Agnė Šapokaitė

PATVIRTINTA

Rokiškio rajono savivaldybės tarybos

2017 m. balandžio 28 d. sprendimu Nr. TS-

**ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2016 METŲ VEIKLOS ATSKAITOS**

 Rokiškio rajono savivaldybės bendruomenės sveikatos taryba ( toliau − Sveikatos taryba), tai savarankiška sveikatinimo veiklos koordinavimo institucija prie Rokiškio rajono savivaldybės. Sveikatos taryba bei jos nuostatai patvirtinti Rokiškio rajono savivaldybės tarybos 2016 m. kovo 25 d. Nr. TS-73 „Dėl Rokiškio rajono savivaldybės tarybos 2015 m. vasario 27 d. sprendimo Nr. TS-44 „Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ dalinio pakeitimo.

 Sveikatos tarybą 2016 m. sudarė:

Jolanta Katinauskienė – Centralizuotos buhalterinės apskaitos skyriaus buhalterė;

Marijona Čeponytė − Rokiškio rajono ligoninės direktoriaus pavaduotoja, Sveikatos tarybos narė;

Agnė Šapokaitė − Rokiškio rajono savivaldybės visuomenės sveikatos biuro direktorė, Sveikatos tarybos pirmininkė;

Marytė Mieliauskienė − diabeto klubo „Rokiškis“ pirmininkė, Sveikatos tarybos sekretorė;

Regina Sketerskienė − Raudonojo Kryžiaus draugijos Rokiškio komiteto sekretorė, Sveikatos tarybos narė;

Zita Čaplikienė − Socialinės paramos ir sveikatos skyriaus vedėjo pavaduotoja, Sveikatos tarybos narys.

Pagrindinis Sveikatos tarybos funkcijos − koordinuoti savivaldybės teritorijoje sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemonių rengimą ir įgyvendinimą. Pagrindinis uždavinys − koordinuoti Savivaldybės visuomenės sveikatos rėmimo specialiosios programos projektų rengimą, nustatyti prioritetines visuomenės sveikatos priežiūros kryptis, svarstyti ir įvertinti įstaigų bei organizacijų pateiktas visuomenės sveikatos programas ir teikti savivaldybės tarybai pasiūlymus dėl jų finansavimo. Sveikatos tarybos nariai dirba visuomeniniais pagrindais.

Sveikatos taryba 2016 m. organizavo 2 posėdžius.

|  |  |
| --- | --- |
| **Posėdžio data** | **Svarstyti klausimai** |
| 2016 m. balandžio 1 d. | 1. Bendruomenės sveikatos tarybos sekretorės skyrimas.
2. Bendruomenės sveikatos tarybos veiklos plano 2016 m. patvirtinimo
3. Dėl sveikatinimo prioritetų 2016 m. nustatymo ir visuomenės sveikatos rėmimo specialiosios programos projektų paskelbimo spaudoje.

Posėdyje buvo patvirtintos Rokiškio rajono savivaldybės visuomenės sveikatos rėmimo specialiosios programos lėšomis remiamos 2016 metų prioritetinės sveikatinimo veiklos kryptys:infekcinių ir neinfekcinių ligų prevencija;asmens higiena;alkoholio, tabako ir kitų psichoaktyvių medžiagų vartojimo prevencija;vaikų ir jaunimo sveikatos išsaugojimas ir gerinimas;psichinės sveikatos ir savižudybių bei smurto prevencija. |
| 2016 m. gegužės 9 d.  | 1. Rokiškio rajono savivaldybės visuomenės sveikatos rėmimo specialiosios programos sveikatinimo projektų vertinimas 2016 m.
2. Rokiškio rajono savivaldybės visuomenės sveikatos rėmimo specialiosios programos sveikatinimo projektų 2015 m. ataskaita.

Sveikatos taryba vertino 63 sveikatinimo projektus. Projektai vertinti vadovaujantis Rokiškio rajono savivaldybės direktoriaus 2016 m. balandžio 4 d. įsakymu Nr. AV-288 patvirtintos Rokiškio rajono savivaldybės visuomenės sveikatos rėmimo specialiosios programos sveikatos projektų finansavimo tvarkos vertinimo kriterijais. Gauti 63 sveikatinimo projektai, kuriuos pateikė: 14 bendruomenių, 2 sveikatos priežiūros įstaigos, 28 nevyriausybinės bei visuomeninės organizacijos, 19 švietimo įstaigų. 63 sveikatinimo projektai buvo finansuoti. Jiems skirta 18000 Eur. Rokiškio rajono taryba 2016 m. gegužės 27 d. sprendimu Nr. TS-120 patvirtino Rokiškio rajono savivaldybės bendruomenės sveikatos tarybos 2015 m. veiklos ataskaitą. |

2016 m. gruodžio 31 d. pervesta 18000 Eur. 2016 m. gruodžio 31 d. Savivaldybės aplinkos rėmimo specialiosios programos likutis – 11327,98 Eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2015 METŲ VEIKLOS ATSKAITOS PATVIRTINIMO“ AIŠKINAMASIS RAŠTAS**

2017-04-28

 **Parengto sprendimo projekto tikslai ir uždaviniai.** Sprendimo projekto tikslas – patvirtinti Rokiškio rajono savivaldybės bendruomenės sveikatos tarybos 2016 metų veiklos ataskaitą.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 17 punktas, Rokiškio rajono savivaldybės bendruomenės sveikatos tarybos nuostatų, patvirtintų Rokiškio rajono savivaldybės tarybos 2010 m. sausio 29 d. sprendimo Nr. TS-1.19, 20 punktas.

 **Sprendimo projekto esmė.** Patvirtinus Rokiškio rajono savivaldybės bendruomenės sveikatos tarybos 2016 metų veiklos ataskaitą, Tarybos pirmininkas bus atsiskaitęs už 2016 metų veiklą Rokiškio rajono savivaldybės tarybai, kaip tai nustatyta Rokiškio rajono savivaldybės bendruomenės sveikatos tarybos nuostatų 20 punkte. Bendruomenės sveikatos taryba, tęsdama ankstesniais metais pradėtą veiklą, susitelks savo tiesioginių funkcijų vykdymui.

 **Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma, teigiamos – patvirtinus Rokiškio rajono savivaldybės bendruomenės sveikatos tarybos 2016 metų veiklos ataskaitą, Tarybos pirmininkas bus atsiskaitęs už 2016 metų veiklą Rokiškio rajono savivaldybės tarybai, kaip tai nustatyta Rokiškio rajono savivaldybės bendruomenės sveikatos tarybos nuostatų 20 punkte.

 **Kokia sprendimo nauda Rokiškio rajono gyventojams.** Pirmininko parengta ataskaita suteikia rajono gyventojams galimybę išsamiau susipažinti su bendruomenės tarybos veikla.

 **Finansavimo šaltiniai ir lėšų poreikis**. Sprendimo įgyvendinimui lėšos nereikalingos.

 **Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Visuomenės sveikatos biuro direktorė Agnė Šapokaitė